CELEX: 32007R1018
Language: mt
Date: 2007-08-30 00:00:00
Title: Regolament tal-Kummissjoni (KE) Nru 1018/2007 tat- 30 ta’ Awwissu 2007 li jdaħħal denominazzjoni fir-reġistru tad-denominazzjonijiet protetti ta’ l-oriġini u l-indikazzjonijiet ġeografiċi protetti (Lomnické suchary (IĠP))

31.8.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 227/29
            
         REGOLAMENT TAL-KUMMISSJONI (KE) Nru 1018/2007
   tat-30 ta’ Awwissu 2007
   li jdaħħal denominazzjoni fir-reġistru tad-denominazzjonijiet protetti ta’ l-oriġini u l-indikazzjonijiet ġeografiċi protetti (Lomnické suchary (IĠP))
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsdirat ir-Regolament tal-Kunsill (KE) Nru 510/2006 ta’ l-20 ta’ Marzu 2006 dwar il-protezzjoni ta’ l-indikazzjonijiet ġeografiċi u d-denominazzjonijiet ta’ l-oriġini tal-prodotti agrikoli u ta’ l-oġġetti ta’ l-ikel (1) (traduzzjoni mhux uffiċjali), u b’mod partikolari l-Artikolu 7(4), l-ewwel subparagrafu, tiegħu,
   Billi:
   
               (1)
            
            
               Skond l-Artikolu 6(2), l-ewwel subparagrafu, tar-Regolament (KE) Nru 510/2006 u b’applikazzjoni ta’ l-Artikolu 17(2) tar-Regolament imsemmi, it-talba li ressqet ir-Repubblika Ċeka għar-reġistrazzjoni tad-denominazzjoni “Lomnické suchary” ġiet ippubblikata fil-Ġurnal Uffiċjali ta’ l-Unjoni Ewropea
                   (2).
            
         
               (2)
            
            
               Ġaladarba lill-Kummisjsoni ma ġiet innotifikata l-ebda dikjarazzjoni ta’ oppożizzjoni skond l-Artikolu 7 tar-Regolament (KE) Nru 510/2006, din id-denominazzjoni għaldaqstant għandha tiġi rreġistrata,
            
         ADOTTAT DAN IR-REGOLAMENT:
   Artikolu 1
   Id-denominazzjoni li tidher fl-Anness għal dan ir-Regolament hija rreġistrata.
   Artikolu 2
   Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu fil-Ġurnal Uffiċjali ta’ l-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, 30 ta’ Awwissu 2007.
      
         
            Għall-Kummissjoni
         
         Mariann FISCHER BOEL
         
            Membru tal-Kummissjoni
         
      
   
   
      (1)  ĠU L 93, 31.3.2006, p. 12. Ir-Regolament kif emendat l-aħħar bir-Regolament (KE) Nru 952/2007 (ĠU L 210. 10.8.2007, p. 26).
   
      (2)  ĠU C 308, 16.12.2006, p. 10.
   
      ANNESS
      Oġġetti ta’ l-ikel imsemmija fl-Anness I għar-Regolament (KE) Nru 510/2006.
      Klassi 2.4   Ħobż, prodotti ta’ l-għaġina, ħelu, gallettini u prodotti oħra tal-furnara
      IR-REPUBBLIKA ĊEKA
      Lomnické suchary (IĠP).